Държавен вестник, бр. 63, 2019 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  63
МИНИСТЕРСТВО 
НА МЛАДЕЖТА И СПОРТА
ПРАВИЛНИК
за дейността на Националния консултативен 
съвет за младежта
Раздел I
Общи положения
Чл. 1. С правилника се урежда дейност-
та на Националния консултативен съвет за 
младежта към министъра на младежта и 
спорта, наричан по-нататък „съвета“. 
Чл. 2. Националният консултативен съвет 
за младежта е консултативен орган, който 
подпомага министъра на младежта и спорта 
при провеждане на държавната политика за 
младежта.
Раздел II
Ръководство и състав на Националния кон-
султативен съвет за младежта
Чл. 3. (1) Националният консултативен 
съвет за младежта се състои от председател, 
секретар и членове.
(2) Председател на съвета е министърът на 
младежта и спорта или оправомощен от него 
заместник-министър на младежта и спорта.
(3) Членове на съвета са:
1. заместник-министър на младежта и 
спорта;
2. заместник-министър на икономиката;
3. заместник-министър на туризма;
4. заместник-министър на труда и соци-
алната политика;
5. заместник-министър на здравеопазва-
нето;
6. заместник-министър на културата;
7. заместник-министър на вътрешните 
работи;
8. заместник-министър на правосъдието;
9. заместник-министър на регионалното 
развитие и благоустройството;
10. заместник-министър на финансите;
11. заместник-министър на образованието 
и науката;
12. заместник-председател на Държавната 
агенция за закрила на детето; 
13. представител на Националното сдру-
жение на общините в Република България;
14. представител на Националното пред-
ставителство на студентските съвети;
15. по един представител от всяка една 
национално представителна младежка ор-
ганизация, вписана по реда на чл. 25 от 
Закона за младежта в списък на национално 
представителните младежки организации.
(4) Секретар на съвета е експерт от ди-
рекция „Младежки политики“ на Министер-
ството на младежта и спорта, определен със 
заповед на министъра на младежта и спорта.
(5) В зависимост от дневния ред Национал-
ният консултативен съвет за младежта може 
да кани на своите заседания да присъстват 
и други заместник-министри, представители 
на министерства, неупоменати в чл. 10, ал. 3, 
т. 1 от Закона за младежта, както и експерти 
в областта на младежките политики. 
Чл. 4. (1) Поименният състав на членовете 
на Националния консултативен съвет за мла-
дежта се определя със заповед на министъра 
на младежта и спорта по предложения на 
ръководителя на съответното министерство, 
ведомство или организация по чл. 10, ал. 3 
от Закона за младежта.
(2) При промяна в служебното положе-
ние, правомощията или функциите на някои 
от членовете на съвета ръководителят на 
съответното министерство, ведомство или 
организация прави предложение до минис-
търа на младежта и спорта за промяна в 
поименния състав в 14-дневен срок.
Чл. 5. Председателят на съвета: 
1. представлява Националния консултати-
вен съвет за младежта пред всички органи 
и организации; 
2. насрочва заседанията и утвърждава 
дневния ред; 
3. ръководи заседанията и цялостната 
работа на съвета и участва в тях с право 
на глас;
4. подписва протоколите от заседанията 
на съвета. 
Чл. 6. При отсъствието на председателя 
неговите правомощия се упражняват от 
посочен от него член на съвета.
Чл. 7. (1) Административното обслужване 
на дейността на Националния консултативен 
съвет за младежта се осъществява от секре-
таря на съвета, определен по реда на чл. 3, 
ал. 4 от правилника. 
(2) Подпомагането по ал. 1 включва:
1. подготвяне на проект на дневния ред 
за заседанията на съвета; 
2. изпращане на копие от утвърдения 
дневен ред на всички членове на съвета; 
3. организиране на заседанията, включи-
телно достъпа до материалите по точките от 
дневния ред или предоставянето им; 
4. водене на протокол от заседанията; 
5. изпращане на членовете на съвета копие 
от протокола с приетите решения; 
6. водене на архив на съвета; 
7. осъществяване връзката и координаци-
ята между членовете на съвета. 
МИНИСТЕРСТВА  
И ДРУГИ ВЕДОМСТВА